open-index/open-wikipedia-markdown huggingface dataset:
Elokuva jalostavasta rakkaudesta

**Elokuva jalostavasta rakkaudesta** on Mikko Niskasen ohjaama elokuva vuodelta 1967. Se perustuu Edvard Radzinskin näytelmään *Elokuvaa kuvataan*, joka puolestaan perustuu tositapahtumiin.

Neuvostoliitossa elokuvan tekemistä opiskelleen Niskasen harvoin esitetty televisioelokuva on elokuva elokuvan tekemisestä. Pääosaa, elokuvaa *Vain kaksikymmenvuotias* tekevää ohjaajaa Netsajevia, esittää itse Niskanen. Hän vikittelee nuorta avustajaa, Anjaa (kirjailijana paremmin tunnettu Aulikki Oksanen). Kuvausten aikana Niskasen ja Oksasen välille syntyy todellisuudessakin suhde, joka kesti pitkään. Edvin Laineen valintaa sensoriksi kriitikko pitää "mielenkiintoisena". Niskanen oli ollut 1955 valmistuneessa Laineen ohjaamassa *[[Tuntematon sotilas (vuoden 1955 elokuva)|Tuntemattomassa sotilaassa]]* avustajana.

Alussa viitataan Leninin lausuntoon, jonka mukaan tärkein taiteenlaji on elokuva. Neuvostoliiton aikana sensuuri kohdistui elokuvaan, kuten muuhunkin kulttuuriin, ja vasta Neuvostoliiton hajoamisen jälkeen ovat taiteilijat saaneet tehdä työtään vapaammin.

Alkuperäisnäytelmän kirjoittaja on venäläinen bestsellerelämäkertoja kirjoittanut Edvard Radzinski, jonka varhaistuotantoon näytelmä kuuluu. Elokuvaa kuvattiin osin oikeilla tapahtumapaikoilla.

Niskanen sai ohjauksesta Jussi-palkinnon, joita tuolloin jaettiin myös televisioelokuville.

## Näyttelijät

## Lähteet

## Aiheesta muualla
*
Fantome-luokka (sluuppi)

**Fantome-luokka** oli Britannian kuninkaallisen laivaston potkurilla varustettu parkkitakiloitu sluuppiluokka, johon kuului kuusi nelitykkistä alusta. 

## Suunnittelu
Luokan alusten rungot valmistettiin rautarungolle, joka päällystettiin teakilla ja kuparilla. Tämä aiheutti puheet komposiittialuksista

### Koneisto
Alusten voimanlähteenä oli Humphrys, Tennant and Companyn toimittama kaksi sylinterinen pitkittäin asennettu compound-höyrykone, joka pyöritti 3,4 metriä halkaisijaltaan olevaa potkuria. Koneen tarvitsema höyry valmistettiin kolmella sylinterikattilalla, jotka tuottivat 4,1 barin paineen. Moottorin teho oli 623-754 kilowattia.

### Takila
Luokan alukset varustettiin parkkitakilalla.

### Aseistus
Aseistuksena oli kaksi seitsemän tuuman ja kaksi 64 naulan MLR -tykkiä.

## Alukset
Laivanrakennuksen nopea kehitys 1800-luvun puolivälissä aiheutti alusten vanhenemisen jo ennen palveluksen aloittamista. Alukset kuitenkin soveltuivat brittiläisen imperiumin syrjäisille laivastoasemille. Niiden aseistus oli riittävän vahva, jotta ne kykenivät selviytymään paikallisista kahakoista. Alukset palvelivat lisäksi tutkimustehtävissä, minkä vuoksi luokan viimeinen alus *HMS Egeria* jatkoi palvelustaan aina vuoteen 1911 saakka.

## Lähteet
*
*

### Viitteet
Ampujakalat

**Ampujakalat** (Toxotidae) on piikkimakrillikaloihin kuuluva heimo. Heimon lajeja tavataan indopasifiselta merialueelta ja makeista vesistä Kaakkois-Aasian sekä Australasian alueilta.

## Lajit ja anatomia
Ampujakalojen heimoon kuuluu yksi suku ja kuusi lajia. Lajit ovat *Toxotes blythi*, täpläampujakala (*Toxotes chatareus*), ampujakala (*Toxotes jaculatrix*), alkuampujakala (*Toxotes lorenzi*), *Toxotes microlepis* ja kiila-ampujakala (*Toxotes oligolepis*). Ruumiinrakenteeltaan ampujakalat ovat vinoneliönmuotoisia ja kooltaan noin 16&ndash;40 cm pitkiä. Suurin laji on täpläampujakala. Ampujakalojen suu ja silmät ovat kookkaat. Selkäeviä on yksi ja se sijaitsee ruumiin takaosassa. Selkäevä on peräevää lyhyempi. Lajit ovat pohjaväriltään tyypillisesti hopeanharmaita ja ruumiissa on mustia laikkuja tai raitoja.  

## Levinneisyys ja elintavat
Ampujakalalajien levinneisyys ulottuu Intiasta Australiaan, Polynesiaan ja Filippiineille. Ne elävät murtovesissä ja makeissa vesissä mangrovea kasvavilla alueilla. Makeanvedenlajit ovat yleisiä erityisesti Australiassa. Ne elävät yleensä pieninä ryhminä tyypillisesti matalassa vedessä. Ampujakalojen ravintoa ovat hyönteiset ja muut selkärangattomat eläimet, joita ne pyydystävät ruiskauttamalla suustaan vesisuihkun tarkasti saaliiseensa.

Monet ampujakalalajit ovat suosittuja makean veden akvaarioissa. Ne ovat myös hyviä ruokakaloja.

## Lähteet
HSA

**HSA** voi tarkoittaa jotain seuraavista:
* *Heterogeneous System Architecture*, tietotekniikassa arkkitehtuurirakenne, jossa CPU ja GPU jakavat saman väylän, muistin ja tehtävät
* Kroatian avaruusjärjestö, *Hrvatska svemirska agencija*
Östlund

**Östlund** on muun muassa seuraavien henkilöiden sukunimi:

* Agda Östlund (1870–1942), ruotsalainen poliitikko
* Benny Östlund (s. 1952), ruotsalainen kilpa-ampuja
* Erik Östlund (s. 1962), ruotsalainen maastohiihtäjä
* Marie-Helene Östlund (s. 1966), ruotsalainen maastohiihtäjä
* Noah Östlund (s. 2004), ruotsalainen jääkiekkoilija
* Ruben Östlund (s. 1974), ruotsalainen elokuvaohjaaja ja käsikirjoittaja
* Saija Östlund (s. 1996), suomalainen jalkapalloilija
* Thomas Östlund (s. 1965), ruotsalainen jääkiekkomaalivahti.
DEN Finland

**DEN Finland Oy** on vuonna 1989 perustettu pientalovalmistaja, joka suunnittelee ja valmistaa muuttovalmiita omakotitaloja.

Yhtiön pääomistajia ovat nykyisin pääomasijoittaja Capmanin hallinnoimat rahastot, mutta merkittävinä omistajina ovat myös Suomen Teollisuussijoitus sekä yrityksen toimiva johto. Vuoden 2020 RTS Oy:n Omakotirakentaja-tutkimuksen mukaan DEN on kolmella tuotemerkillään (Designtalo, Finnlamelli ja Ainoakoti) Suomen suurin pientalovalmistaja 17&nbsp;%:n osuudella myynnin arvolla mitattuna. DEN johtaa myös muuttovalmiiden kotien markkinoita.  

DEN Finland on Pientaloteollisuus PTT ry:n jäsen 

## Historia
Pohjolan Design-Talo on perustettu Keminmaassa vuonna 1989. Sijoitusyhtiö CapMan tuli vuoden 2011 alussa yhtiön pääomistajaksi 80% osuudella ostamalla yrityksen Ruukki Groupilta. Vuonna 2017 yhtiö osti vuonna 1995 perustetun hirsitalovalmistaja Finnlamellin  sekä 2010 perustetun Talliosakkeen. Helmikuussa 2018 yhtiö vaihtoi nimensä Den Finland Oy:ksi ja Pohjolan Design-Talo lyhensi samalla nimensä Designtaloksi.

## Liiketoiminta
DEN Groupin liiketoiminnasta Suomessa vastaa DEN Finland Oy. Designtalon ja Finnlamellin lisäksi liiketoimintaan kuuluvat Keskon kanssa vuonna 2012 lanseerattu yhteistyömerkki Ainoakoti, jota myydään K-Raudan myymälöissä.

## Lähteet

## Aiheesta muualla
* Yrityksen verkkosivut
Jalkapallon Suomen Cup 1955

**Jalkapallon Suomen Cup 1955** oli cupin ensimmäinen järjestämisvuosi. Sarjojen päätyttyä kesällä 1955 pelattiin cup-kilpailu Antero Nymanin muistopalkinnosta. Kilpailuun oli oikeutettu osallistumaan mestaruus- ja Suomensarjan seurat sekä ne seurat, jotka nousivat Suomensarjaan. Kaikkiaan 31 seuraa 34:stä oli noudattanut kutsua. Ei-osallistuneista VIFK oli Saksan matkalla, Ilves-Kissat oli sopinut jo aiemmin juhlaottelusta ja WP-35 oli päättänyt keskittyä jääpalloon. Cupin ensimmäiset ottelut oli arvottu 18.10. pelattaviksi 22.10. Kilpailun voitti Valkeakosken Haka , joka loppuottelussa Olympiastadionilla voitti Helsingin Palloseuran tuloksella 5–1.

## Suomen Cupin ottelut
**1. kierros**

Suomen Cupin ensimmäinen voittaja Valkeakosken Haka: Olavi Leskinen, Väinö Pajunen, Antti Nieminen, Aimo Pulkkinen, Esko Valkama, Veijo Valtonen, Eero Nieminen, Kalle Kinnunen, Erkki Kinnunen, Veikko Asikainen, Juhani Peltonen.

## Lähteet
* Suomen Palloliiton toimintakertomus 1955, sivut 46 ja 49 

### Viitteet
Gandalf (yhtye)

**Gandalf** oli suomalainen melodista death metalia soittava yhtye, jonka musiikissa on piirteitä perinteisestä hard rockista. Yhtyeen perustivat vuonna 1993 rumpali (silloinen kitaristi) Nalle Österman (myöhemmin yhtyeissä Shaman, Korpiklaani ja Lullacry), kitaristi Timo Nyberg ja laulaja Jari Hurskainen. Gandalfiksi yhtye alkoi kutsua itseään vasta myöhemmin. Gandalf julkaisi albuminsa Wicked World Recordsin tytäryhtiön Earache Recordsin kautta.

## Viimeinen tunnettu kokoonpano
* Jari Hurskainen – laulu
* Harri Hytönen – kitara
* Timo Nyberg – kitara
* Kimmo Aroluoma – basso
* Nalle Österman – rummut

### Entiset jäsenet
* Niku – basso (1993)
* Mika "Gas Lipstick" Karppinen – rummut (1993)
* Tommi Launonen – basso (1994)
* Santtu Sierilä – kitara (1994–1997)
* Kirka Sainio – basso (1995–1999)
* Sami Vauhkonen – kitara (1997–1999)
* Toni Näykki – kitara (2000)

## Diskografia
### Studioalbumit
* 
* 

### Demot

* 

:# 
:# 
:# 


* 

:# 
:# 
:# 
:# 


* 

:# 
:# 
:# 
:# 


* 

:# 
:# 
:# 


## Lähteet
Martti Tenkanen

**Martti Viktor Tenkanen** (5. marraskuuta 1911 Pyhäjärvi Vpl – 28. kesäkuuta 1971 Harjavalta) oli suomalainen herätysliikkeen piirisihteeri, toimittaja, yrittäjä ja kirjailija.

## Elämä
Tenkanen teki nuoruudessaan maa- ja metsätaloustöitä kotitilallaan ja toimi ajoittain viulistina iltamatansseissa ja hääjuhlissa. Alkoholia nauttineet kutsumattomat häävieraat syyllistyivät 1930-luvun alussa usein miestappoihin ja ammuskeluun seurauksella, että syntynyt kahakka vaaransi eräissä häissä Tenkasen hengen. Hengellisen herätyksen saatuaan Tenkanen ryhtyi evankelisen herätysliikkeen matkapuhujaksi ja piirisihteeriksi Pohjois-Karjalaan, jatkaen tätä työtä, kunnes sotarintamalla 1942 alkanut ja verenmyrkytykseksi kehittynyt sairaus vakavine seurauksineen esti sen.

Tenkanen opittiin tuntemaan henkilönä, jolla oli sekä suullinen että kirjallinen sana hallussaan. Hänelle avautui vähitellen vapaa, mutta taloudellisesti vaikea kirjailijan ura. Hänen pääteoksensa, romaani *[[Karjalasta kajahtaa|Karjalasta kajahtaa I-II]]*, kuvaa tosipohjaisesti, iloineen ja murheineen, synnyinseutunsa kulttuuria sellaisena kuin se oli ennen sen menettämistä.

Tunnustukseksi hengellisistä kirjoistaan, joista merkittävimmät kuvasivat runonlaulajasukua olevan herätysevankelista Pietari Kurvisen värikästä elämää Afrikassa ja sittemmin kotimaassa, Tenkanen sai 1954 Turun hiippakunnan tuomiokapitulilta saarnaluvan. Vuosina 1957–1963 hän toimitti kotiseutulehteä *Vpl. Pyhäjärvi*.

Martti Tenkanen ja hänen puolisonsa, kondiittori Elina Akkanen harjoittivat 1950-ja 1960-luvuilla leipomotoimintaa Harjavallassa.

## Teokset
Nimellä *M. V. Tenkanen*:
* *Koulupojan joulu : kertomus pojille*. Suomen lut.evank. yhdistys, Helsinki 1945
* *Kummilapselleni*. Suomen lut.evank. yhdistys, Helsinki 1947, 2. painos 1948
* *Umpujen auetessa*. Suomen lut.evank. yhdistys, Helsinki 1948

Nimellä *Martti Tenkanen*:
* *Nuori [[Pietari Kurvinen]]*. Pellervo-seura, Helsinki 1948
* *Syrjästä katsoja : muistelma [[Antti Laamanen|Antti Laamasesta]]*. Suomen lut.evank. yhdistys, Helsinki 1949
* *Lämmittävä liekki : Pietari Kurvinen Suomessa*. Kustannusliike Kirkkosanomat, Vammala 1954
* *Ilomantsin ihme Pekka*. Kustannusliike Kirkkosanomat, Vammala 1954
* *Saara-äiti : Muistelmia Saara Malisesta ja hänen ystävistään*. Kustannusliike Kirkkosanomat, Vammala 1954
* *Karjalasta kajahtaa*. Suomen luterilainen evankeliumiyhdistys, Helsinki 1967
* *Karjalasta kajahtaa 2*. Suomen luterilainen evankeliumiyhdistys, Helsinki 1967
* *Vielä kajahtaa Karjalasta*. Suomen luterilainen evankeliumiyhdistys, Helsinki 1967
* *Hehkua ja hiillosta : Muhosesta Tammioon, Karjalasta Kanta-Suomeen*. Kustannusliike Kirkkosanomat, Helsinki 1969
* *Kirjeeni sinulle : Nuoruutemme keväästä Karjalassa*. Kustannusliike Kirkkosanomat, Kokemäki 1969

Nimellä *Viktor Marttinen*:
* *Kevättä Kannaksella*. Suomen lut.evank. yhdistys, Helsinki 1944
* *Laajat näköalat* : kertomus. Suomen lut.evank. yhdistys, Helsinki 1945
* *Aholan aikamiespojat*. Pellervo-seura, Helsinki 1946

## Lähteet
*  (ei arkistoitu)
* Martti Tenkanen, Eteläkarjalaisia kirjailijoita
Ville Vilén

**Ville Petteri Vilén** (s. 12. maaliskuuta 1963 Helsinki) on toimittaja ja tietokirjailija, joka on toiminut yli 30 vuotta Ylen erilaisissa päällikkö- ja johtotehtävissä. 

Vilén toimi Ylen luovien sisältöjen ja median johtajana vuosina 2020-2024. Vastuualueeseen kuuluivat Ylen suomenkielisten lasten, nuorten, draaman, kulttuurin, viihteen, oppimisen ja asian sisällöt sekä Ylen mediakokonaisuuden rakentaminen, markkinointi, Radion sinfoniaorkesteri ja Ylen toiminta Musiikkitalossa, jonka hallituksen puheenjohtajana Vilén toimi 2016–2023. Nykyään Vilen on Ylen toimittaja.

Aiemmin Vilén on toiminut Yle Luovien sisältöjen johtajana 2011-2020, Yle Vision ohjelmistoalueen johtajana vuosina 2006–2010 sekä Radio Suomen, YleX:n ja YleQ:n ohjelmajohtajana vuosina 2003–2006. Lisäksi Vilén on työskennellyt Radiomafian musiikkipäällikkönä ja toimittajana.

Ville Vilén oli Ylessä mukana monien kehityshankkeiden johtotehtävissä, joista tärkeimpänä hän itse pitää Yle Areenaa, maailman ensimmäisiin kuulunutta julkisen yleisradioyhtiön suoratoistopalvelua.

Vilén on syntyjään Helsingistä, mutta hän muutti vuonna 1965 Savonlinnaan ja sieltä Mikkeliin vuonna 1994. Hän on koulutukseltaan kasvatustieteiden maisteri. Hän on naimisissa ja hänellä on kaksi aikuista poikaa. Hänen vaimonsa Katariina Vilén on mikkeliläisen Tuppuralan koulun rehtori.

## Teokset

* 
* 
* *Vilen-Heikkilä: Lintuhuviloita Savonlinnassa haudankaivaja Ruuskasen tapaan.* Riihisaari, 2023
* *Kadonnutta Savonlinnaa etsimässä II: Anders Auvisen Savonlinna.* Riihisaari, 2024
* *Kadonnutta Savonlinnaa etsimässä III: Sortokaudesta sisällissotaan, Riihisaari 2025*

## Lähteet

## Aiheesta muualla
*
Waiting for Sunset

**Waiting For Sunset** on espanjalainen metalcore/post-hardcore-yhtye. Se perustettiin vuonna 2007.

## Jäsenet
* Jose María Crespo - huuto 
* Nacho Muñoz - kitara
* Jesús Martí - kitara ja laulu
* María José Ferrer - basso (2011-)
* Jorge Rodriguez - rummut

## Julkaisut
* *A Reason to Be Found* (Noisehead Records) - 2011

## Video
* In My Head - 2011
* Six Feet Under - 2011

## Aiheesta muualla
* Viralliset sivut 
* Noisehead Records 
* Last.fm 
* In My Head (Official Videoclip)
* Six Feet Under (Official Videoclip)
Nigerian vaakuna

**Nigerian vaakuna** on Nigerian tunnus lipun, kansallislaulun ja moton ohella. Se otettiin käyttöön vuonna 1960 maan itsenäistyessä.

Vaakunan kilvessä on mustalla taustalla valkoinen aaltokoroinen Y-kuvio. Kuvio kuvaa kahta Nigeriassa virtaavaa jokea, Nigeriä ja Benuea. Musta väri symboloi alueen hedelmällisyyttä. Kilven yllä on lakipunos, jossa on Nigerian lipun värit. Kypäränkoristeena oleva punainen kotka ja kilvenkannattajina olevat takajaloillaan seisovat hevoset kuvaavat kansallista omanarvontuntoa ja voimaa.

Kilven alla on motto *Unity and Faith, Peace and Progress*.

## Lähteet
Hellin Mustala

**Anna Hellin Mustala**, o.s. *Louhivuori* (20. marraskuuta 1889 Varkaus – 9. heinäkuuta 1972 Helsinki) oli suomalainen opettaja, suomentaja ja kirjailija.

Mustalan vanhemmat olivat sahanhoitaja Mikael Louhivuori (sukunimi vuoteen 1905 Lohtander) ja Anna Karolina Savolainen. Hän pääsi ylioppilaaksi 1909 Helsingin suomalaisesta tyttökoulusta ja suoritti opettajan tutkinnon 1911 Helsingin suomalaisessa jatko-opistossa. 

Hellin Mustala toimi vuosina 1922-1944 ''Kotimaa-lehden'' toimittajana.

Hellin Mustala oli naimisissa vuodesta 1915 sosiaalineuvos, pastori Paavo Mustalan kanssa.

## Teoksia
Nimellä *Hellin Mustala*:
* *"Vankien äiti" : piirteitä [[Elisabet Fry]]n elämästä ja työstä*. WSOY 1930
* *Hämmästyttävä alote*. Raittiuden ystävät, Helsinki 1931
* *Avioliiton sisäiset edellytykset*. Martta-liitto, Helsinki 1932
* *Mihin tiemme vie*. Naisten raittiuskeskuksen julkaisuja n:o 17. Naisten raittiuskeskus, Helsinki 1936, 2. painos 1938
* *Kun he palaavat*. Suomen naisten kansallisliiton siveellisyyskomitean julkaisu n:o 15. Helsinki 1942 
* *Suomen naisen kunnia*. Naisten raittiuskeskuksen julkaisuja n:o 34. Naisten raittiuskeskus, Helsinki 1942
Nimimerkillä *Anna-Kaisa*:
* *Kati rakentaa kotiaan* : romaani. Kotimaa, Helsinki 1941, 2. painos 1943
* *Kirjeitä kummityttärelleni*. Kirjapaja, Helsinki 1943

## Suomennoksia
* Mathilda Ljung-Dahl : *Herrasperheissä : palvelijattaren muistelmia*. Gummerus 1916
* Olfert Ricard : *Paavali : Jeesuksen Kristuksen apostoli : vaikutelmia ja herätteitä*. Gummerus 1917
* Chr. Hansen : *Jumalan armon rikkaus Kristuksessa Jeesuksessa : käytännöllinen raamatuntutkistelu johdatukseksi Roomalaiskirjeen ajatusmaailmaan*. Gummerus 1919
* Olfert Ricard : *Talvi ja kevät* ; suom. Hellin Mustala ja Verneri Louhivuori. WSOY 1922
* Fr. W. Foerster : *Kristus ja inhimillinen elämä*. WSOY 1923
* Johannes Johnson : *Kodin hartaudeksi*. WSOY 1923
* Elna Kvellestad : *Jumala kutsuu sinua*. Suomen valkonauhaliitto, Helsinki 1963 (norj. alkuteos *Gus spør etter deg*)

## Lähteet
* 
* 

## Viitteet
Mark Katic

**Mark Katic** (s. 9. toukokuuta 1989 Timmins, Ontario, Kanada) on kanadalainen jääkiekkoilija. Hän on voittanut urallaan DEL-liigan mestaruuden Eisbären Berlinissä ja sijoittunut hopealle Ruotsin SHL:ssa Skellefteåssa. Lisäksi hän on pelannut ammattilaisena AHL- ja KHL-liigoissa. NHL:ssä Katicilla on 11 ottelua hänet varanneessa New York Islandersissa.

## Pelaajaura
### OHL
Hän pelasi juniorisarja OHL:ssä kausina 2005–2009. Hänen joukkueensa koko neljän vuoden OHL:ssä olonsa aikana oli Sarnia Sting. Hän pelasi OHL:ssä yhteensä 233 ottelua. Sinä aikana hän sai 28 maalia ja syötti 131. Yhteensä se on 159 pistettä. Pudotuspeleissä hän pelasi 14 ottelua ja niissä tuli pisteitä 2+6=8. Hänet varasi NHL:ään New York Islanders kolmannella kierroksella 62. pelaajana .

### Ammattilaisura
AHL:n Bridgeport Sound Tigersissa Katic pelasi kauden 2009–2010. Hän pelasi seuraavalla kaudella sekä Islandersissa, NHL:ää että Sound Tigersissa, AHL:ää. Hän teki NHL-debyyttinsä ottelussa Philadelphia Flyersia vastaan kaudella 2010–2011, helmikuussa 2011, kun hänet nostettiin ylös Bridgeport Sound Tigersistä. Hän pelasi sen kauden aikana 11 peliä ja sai yhden syöttöpisteen. Hän ansaitsi 4 jäähyminuuttia. Katic loukkasi olkapäänsä seuraavan kauden alussa ja joutui olemaan sivussa lähes koko kauden. Hän pystyi pelaamaan vain 14 runkosarjaottelua.

Katic teki kesällä 2012 sopimuksen Saksan DEL-liigassa pelaavan Eisbären Berlinin kanssa. Katic oli keväällä 2013 voittamassa Eisbärenin kanssa DEL-liigan mestaruutta.

12. kesäkuuta 2013 Katic teki sopimuksen KHL:ään liittyneen kroatialaisen KHL Medveščak Zagrebin kanssa. Katic pelasi zagrebilaisjoukkueessa neljän kauden aikana 185 runkosarjaottelua ja teki niissä 56 pistettä. SHL-joukkue Skellefteå AIK hankki hänet Medveščak Zagrebista kesken kauden 2016–2017. Hän liittyi joukkueeseen helmikuussa 2017.

Katic edusti Skellefteåta kahdella kaudella ja pelasi seurassa 55 runkosarjaottelua. Skellefteå eteni keväällä 2018 SHL:n finaaleihin, mutta niissä se hävisi Växjölle. Pian finaalitappion jälkeen Katic teki sopimuksen saksalaisen Adler Mannheimin kanssa.

## Tilastot

## Palkinnot
* Valittiin OHL:n tulokkaiden tähdistöjoukkueeseen 2006

## Lähteet

### Viitteet
Ling Guang

**Ling Guang** (; s. 1. maaliskuuta 1966 Shanghai) on kiinalainen entinen koripalloilija. Hän pelasi Soulin olympialaisissa 1988, joissa Kiina sijoittui kuudenneksi ja Ling muun muassa voitti seitsemän levypalloa.

## Lähteet

* Lingin profiili sports-reference.com -sivustolla
Kim Jin-hui

**Kim Jin-hui** (; s. 1. maaliskuuta 1940) on eteläkorealainen entinen lentopalloilija. Hän oli mukana Tokion olympialaisissa 1964, joissa Etelä-Korea oli turnauksen kymmenes eli viimeinen.

## Lähteet
Rune (nimi)

**Rune** on pohjoismainen miehen etunimi. Nimi johtuu muinaisskandinaavisesta sanasta *rún*, joka merkitsee salaista oppia tai tietoa.

Suomessa Rune-nimi oli annettu helmikuuhun 2026 mennessä 1167 miehelle ja alle 15 naiselle. Melkein puolet Rune-nimisistä on syntynyt 1940- ja 1950-luvuilla.

## Tunnettuja Runeja
* Rune Andréasson, taiteilijanimi *Rune* (1925–1999), ruotsalainen sarjakuvapiirtäjä, Bamse-sarjakuvan luoja
* Rune Angell-Jacobsen (s. 1947), norjalainen romaanikirjailija
* Rune Belsvik (s. 1950), norjalainen kirjailija
* Rune Brattsveen (s. 1984), norjalainen ampumahiihtäjä
* Rune Carlsten (1890–19970), ruotsalainen näyttelijä ja ohjaaja
* Rune Glifberg (s. 1974), tanskalais-yhdysvaltalainen ammattirullalautailija
* Rune Gustafsson (1919–2011), ruotsalainen keskimatkojen juoksija
* Rune Holmén (s. 1945), suomalainen kestävyysjuoksija ja kestävyysjuoksuvalmentaja
* Rune Ingo (1938–2016), suomalainen kielitieteilijä ja professori
* Rune Jarstein (s. 1984), norjalainen jalkapallomaalivahti
* Rune B. Johansson (1915–1982), ruotsalainen poliitikko
* Rune T. Kidde (1957–2013), tanskalainen sarjakuvataiteilija
* Rune Klan (s. 1976), tanskalainen koomikko ja taikuri
* Rune Larsson (1924–2016), ruotsalainen juoksija ja olympiamitalisti
* Rune Olijnyk (s. 1968), norjalainen mäkihyppääjä
* Rune Pär Olofsson (1928–2018), ruotsalainen kirjailija, toimittaja ja pappi
* Rune Skarsfjord (s. 1970), norjalainen jalkapalloilija ja valmentaja
* Rune Stenbacka, suomalainen taloustieteilijä ja professori
* Rune Velta (s. 1989), norjalainen mäkihyppääjä ja maailmanmestari

## Kuvitteellisia Runeja
* Rune Haako, neimoidialainen asutusupseeri ja varakuninkaan neuvonantaja elokuvasarjassa *[[Tähtien sota]]*

## Lähteet

## Aiheesta muualla
Bullionismi

**Bullionismi** on 1500-1600-luvuilla vaikuttanut alkeellinen talouspolitiikan muoto. Sen päämääränä on hankkia maalle mahdollisimman paljon kultaa ja hopeaa ja estää niiden vienti pois maasta, jopa kuoleman uhalla. Esimerkki bullionistisesta talouspolitiikasta on Espanjan pyrkimys estää Amerikasta tuodun kullan päätymistä muille. 

## Katso myös
*Merkantilismi

## Lähteet
Roberto Tamagnini

**Roberto Tamagnini** (s. 1. maaliskuuta 1942 San Marino) on sanmarinolainen entinen ampuja. Nykyisin hän toimii maansa ammuntaliiton presidenttinä.

Tamagnini osallistui olympialaisiin kolmesti, vuosina 1972&ndash;1980. Hän keskeytti 25 metrin olympiapistoolin kilpailussa Münchenin kisoissa 1972 ja oli vuoden 1976 kisoissa lajissa 46. eli kolmanneksi viimeinen. Moskovan olympialaisissa 1980 hän oli 40 kilpailijasta 36. paras.

## Lähteet
Aittijärvi

**Aittijärvi** () on kylä Norjan Koutokeinossa. Se sijaitsee Suomen ja Koutokeinon keskustan välissä ja se on Suomea lähin kylä Koutokeinossa.

## Lähteet
Päiväntasaajan Guinean vaakuna

**Päiväntasaajan Guinean vaakuna** on Päiväntasaajan Guinean tunnus lipun, kansallislaulun ja moton ohella. Se otettiin käyttöön vuonna 1979. Vaakuna on myös maan lipun keskellä.

Kilvessä on mangrovepuu, joka on Päiväntasaajan Guineassa yleinen ja maan entisen pääkaupungin Batan symboli. Kilven yläpuolella olevat kuusi tähteä kuvaavat valtion manneraluetta ja viittä saarta Guineanlahdella

Kilven alla on valtion motto *Unidad, Paz, Justicia*, suomeksi *yhtenäisyys, rauha, oikeus*.

## Lähteet
Henri Ribul

**Henri Ribul** (s. 1. maaliskuuta 1941 Toulouse) on ranskalainen entinen jalkapalloilija, pelipaikaltaan maalivahti.

Ribul aloitti uransa Rodez AF:ssä, jossa hän pelasi kaksi vuotta ennen kuin lähti FC Girondins de Bordeaux'n kakkosjoukkueeseen. Hän pelasi valtaosan seuraurastaan Castres FC:ssä, jota hän edusti vuosina 1964&ndash;1970. Ribul oli maajoukkueen mukana Méxicon olympialaisissa 1968, joissa Ranska pääsi puolivälieriin asti ja Ribul pelasi kolme ottelua.

## Lähteet
Ariel-luokka

**Ariel-luokka** oli Britannian kuninkaallisen laivaston yhdeksän nelitykkisen potkurilla varustetun prikantiinitakiloidun tykkiveneen muodostama alusluokka. 

## Suunnittelu ja valmistus
Luokka oli ensimmäinen komposiittialusluokka eli alusten köli, kaaret ja perän palkit olivat rautaa ja niiden päälle tuli vielä rautakuori, joka oli peitetty puulla. Alukset suunnitteli laivaston pääsuunnittelija Sir Edward Reed. Alukset olivat myös ensimmäisiä, joihin asennettiin kompound-moottori. Koneisto tuotti 60 hevosvoimaa. Kaikki alukset oli varustettu lisäksi prikantiinitakilalla.

Alusten aseistuksena oli kaksi 64 naulan 56 cwt MLR -tykkiä ja kaksi Armstrongin valmistamaa, 20 naulan takaa ladattavaa tykkiä. Kaikki tykit olivat liikkuvilla laveteilla. Osa aluksista varustettiin 1880-luvulla kahdella viisituumaisella ja kahdella Vavasseurin nelituumaisella takaaladattavalla tykillä. 

## Alukset

## Lähteet
*
*

### Viitteet
Saara Lehtonen

**Saara Margareta Lehtonen** (25. maaliskuuta 1901 Tampere – 16. kesäkuuta 1972 Tampere) oli suomalainen kirjailija.

## Teoksia
* *Kohotan siipeni*. Kirjapaja, Helsinki 1944
* *Liekki yössä : uskonnollisia runoja*. Kuva ja sana, Helsinki 1944
* *Jumalan tiet* : romaani. SLS, Helsinki 1949
* *Kultakaupunkiin*. Kuva ja sana, Helsinki 1951
* *Soita kanneltani* : runoja. Suomen luterilainen evankeliumiyhdistys, Helsinki 1951
* *Uusin silmin*. Suomen luterilainen evankeliumiyhdistys, Helsinki 1951
* *He hoitivat Herran tulta*. Suomen lähetysseura, Helsinki 1953
* *Vain lahjaksi*. Suomen luterilainen evankeliumiyhdistys, Helsinki 1955
* *Eikö kukaan rakasta*. Suomen luterilainen evankeliumiyhdistys, Helsinki 1957
* *Hän kirkasti tien*. Suomen luterilainen evankeliumiyhdistys, Helsinki 1958
* *Kiiltokuvaenkeli : kertomus*. Kuva ja sana, Helsinki 1958
* *Hilkka ja mustat*. Kuva ja sana, Helsinki 1960
* *Täyttynyt odotus*. Kuva ja sana, Helsinki 1961
* *Kukin omalla tavallaan*. Suomen luterilainen evankeliumiyhdistys, Helsinki 1966
* *Valkeat siivet* : tyttökirja ; kirja on kertomus Annelista ja hänen ystävättärestään Outista, joka on sokea''. Päivä, Hämeenlinna 1969

## Lähteet
*
Aviation Traders ATL-98 Carvair

**Aviation Traders ATL-98 Carvair** on nelimoottorinen alatasomallin kuljetuslentokone, joka on kehitelty Douglas DC-4:n pohjalta. ATL-98 Carvair suunniteltiin kuljettamaan raskasta kuormaa, kuten esimerkiksi viisi henkilöautoa eli yhteensä 25 matkustajaa. Koneesta on tehty rahtiversion lisäksi eräänlainen matkustajaversio, johon mahtuu 85 matkustajaa.

Carvairia valmistettiin vuosien 1961 ja 1969 välillä.

## Eroavaisuudet [[Douglas DC-4]] -lentokoneeseen
ATL-98 Carvair on samanlainen kuin DC-4 siivistä taaksepäin ottamatta huomioon Carvairin pidennettyä sivuperäsintä. Siivistä eteenpäin on tehty enemmän muutoksia, nimittäin ohjaamoa siirrettiin ylemmäksi rahtitilan yläpuolella sijaitsevaan "kyttyrään", sekä keulaan tehtiin hydrauliikalla toimiva rahtiluukku mahdollistamaan autojen lastaus lentokoneeseen.

## Tekniset tiedot

## Lähteet
*
*
*
*
Avro 536

**Avro 536** on kaksitasoinen lyhyiden matkojen matkustajalentokone, johon mahtuu lentäjän lisäksi neljä matkustajaa. Se on kehitetty Avro 504 -sotilaskoneen pohjalta.

## Tekniset tiedot

## Lähteet
*
*
Erik Ekelund

**Erik Runar Selim Ekelund** (24. tammikuuta 1897 Loviisa – 21. toukokuuta 1976 Tammisaari) oli suomalainen virkamies, kirjallisuudentutkija ja ruotsin kielellä kirjoittanut kirjailija.

## Henkilöhistoria
Erik Ekelundin vanhemmat olivat kaupunginlääkäri Herman Ernfrid Ekelund ja Elin Fleege ja puoliso vuodesta 1923 Elma Estrid Mårtenson. Ekelund tuli ylioppilaaksi 1916, valmistui filosofian kandidaatiksi 1920 ja väitteli filosofian tohtoriksi 1930. Hän toimi Tilastollisen päätoimiston ylimääräisenä vanhempana aktuaarina 1924–1929, aktuaarina 1929–1934 ja yliaktuaarina 1934–1947. Helsingin yliopiston dosentti Ekelund oli 1945–1948, Åbo Akademin kirjallisuuden historian vt. professori 1946–1947 ja professori vuodesta 1947.

## Teoksia
* *Dagarna*. Schildt, Helsingfors 1919
* *Vandrarna*. Schildt, Helsingfors 1921
* *[[Ola Hansson (kirjailija)|Ola Hansson]]s ungdomsdiktning* ; väitöskirja. Schildt, Helsingfors 1930
* *[[Jac. Ahrenberg]] och Östra Finland : en litteraturhistorisk studie med politisk bakgrund*. Skrifter utgivna av Svenska litteratursällskapet i Finland 295. Helsingfors 1943
* *[[K. A. Tavaststjerna|Tavaststjerna]] och hans diktning*. Skrifter utgivna av Svenska litteratursällskapet i Finland 331. Helsingfors 1950
* Olaf Homén : *Poetik* ; genomsedd och utgiven av Erik Ekelund. Schildt, Helsingfors 1953
* *Synvinklar*. Söderström, Helsingfors 1956
* *[[Aleksis Kivi]]*. Söderström, Helsingfors 1960 (ilmestyi suomeksi samalla nimellä, Caius Kajanti, 1966, 2. painos Otava 1997)
* *Finlands svenska litteratur 1 : Från medeltiden till Åboromantiken* ; kirj. Lars Huldén, Jarl Gallén, Olof Enckell ja Erik Ekelund. Söderström, Helsingfors 1968
* *Finlands svenska litteratur 2 : Från Åbo brand till sekelskiftet*. Söderström, Helsingfors 1969
* *Litteraturforskning : Några metodiska riktlinjer och ledande forskare*. Söderström, Helsingfors 1971

## Palkinnot
* Falckenin palkinto 1944
* Hallbergin palkinto 1945
* SLS:n palkinto 1970
* Ruotsin akatemian palkinto 1975

## Lähteet
* 

### Viitteet
Epätavallista elämää

**Epätavallista elämää** (A Life Less Ordinary) on vuonna 1997 valmistunut romanttinen draamakomedia. Pääosissa nähdään muun muassa Ewan McGregor, Cameron Diaz, Holly Hunter ja Delroy Lindo.

## Juoni

Robert Lewis (Ewan McGregor) on tavanomainen nuori luuseri, joka työskentee talonmiessiivoojana suuryrityksessä. Hän haaveilee epätavallisista asioista ja kirjoittaa suurin odotuksin roskaromaania. Sitten hänen elämänsä muuttuu. Hän saa potkut, menettää naisensa aerobic-ohjaajalle sekä menettää autonsa ja talonsa. 

Tästä suivaantuneena Robert menee purkamaan vihaansa entisen työpaikkansa johtajan Navillen (Ian Holm) työhuoneeseen, jossa hän samalla kohtaa johtajan tyttären Celinen (Cameron Diaz). Robertin yritykset saada työpaikkansa takaisin eivät onnistu, joten hän kidnappaa Celinen. 

Ikävä kyllä  Robert ei kuitenkaan ole mikään rikollinen lahjakkuus, vaan keskiverto torvi, jota Celine alkaa itse auttamaan kidnappaustouhuissa yksityiskohtia myöten. Celinen tarkoitus on nyhtää ahneelta isäpapaltaan muutama miljoona, mutta Celinen isukki on kuitenkin tyly kaveri joka haluaa hoitaa hommat omalla tavallaan, joten tämä nuori pari joutuu keksimään tapoja pitää tämä jännittävä leikki käynnissä.

Samaan aikaan on taivaan arkkienkeli Gabriel (Dan Hadaya) saanut ”esimieheltään” vakavia nuhteita siitä, että mies ja nainen-jutut eivät tuolla alhaalla ota oikein toimiakseen. Niinpä Gabriel antaa toheloille enkelikytille O'Reilylle (Holly Hunter) ja Jacksonille (Delroy Lindo) kovan tehtävän saada Robert ja Celine rakastumaan toisiinsa. Ja enkelikyttien on onnistuttava tehtävässään tai muuten on seurauksena porttikielto taivaaseen.

## Näyttelijät
Ðuro Savinović

**Ðuro Savinović** (; 1. maaliskuuta 1950 Dubrovnik – 1. helmikuuta 2021) oli Jugoslaviaa edustanut vesipalloilija. Savinović oli voittamassa pronssia Wienin EM-kisoista 1974 ja pelasi myös Montréalin olympialaisissa 1976, joissa Jugoslavia sijoittui viidenneksi.

## Lähteet
Pistesiipi

**Pistesiipi** (*Pelosia muscerda*) on hoikka, siilikkäisiin kuuluva perhoslaji.

## Koko ja ulkonäkö
Kapeasiipinen, harmaa perhoslaji. Etusiivet ovat lähes tasaisen vaaleanharmaat, etureunasta usein hieman vaaleammat, pituuteensa nähden kapeat ja kärjestään lähes suorat. Siiven keskivaiheilla on kolmesta neljään mustan pisteen muodostama rivi siiven etureunasta kohti siiven takareunan kärkeä. Lisäksi lähempänä siiven tyveä ja takareunaa on vinottain kaksi mustaa pistettä. Takasiivet ovat harmaanvalkoiset, etureunastaan vähän tummemmat. Lepäävä perhonen pitää siipiään vaakatasossa osittain päällekkäin, mikä antaa sille lähes suorakaiteen muodon. Siipiväli on koiraalla 23–27&nbsp;mm ja naaraalla 24–32&nbsp;mm.

## Levinneisyys ja lentoaika
Lajin levinneisyys ulottuu Pohjois-Espanjasta Keski- ja Pohjois-Euroopan poikki itään aina Japaniin saakka. Suomessa laji on eteläinen tulokas, joka tavattiin ensimmäisen kerran vuonna 1927. Havainnot painottuvat nykyäänkin etelärannikon tuntumaan, mutta hajanaisia löytöjä on suunnilleen Pori–Joensuu-linjalle saakka. Perhoset lentävät yhtenä sukupolvena heinäkuun puolivälistä elokuun puoleenväliin.

## Elinympäristö ja elintavat
Pistesiipi elää kosteissa lehtimetsissä usein lähellä rantaa ja saattaa sopivalla paikalla olla runsaslukuinen. Perhosilla on myös taipumusta vaellella etsien uusia elinpaikkoja. Perhoset aloittavat lentonsa hämärän laskeutuessa ja jatkavat pimeän aikaan. Molemmat sukupuolet tulevat hyvin valolle sekä syömään makealla nesteellä kostutetulle syötille.

Naaras munii munat ryhmiksi puiden jäkäläisille oksille tai rungolle. Munat kuoriutuvat paria viikkoa myöhemmin ja toukat kasvavat hitaasti ennen talvehtimistaan kuorenraoissa. Toukat ovat yöaktiivisia ja viettävät piilottelevaa elämää oleskellen päivät puunkoloissa tai vastaavissa paikoissa. Siksi toukkia tapaa luonnossa harvoin. Ne ovat täysikasvuisia touko-kesäkuun vaihteessa ja koteloituvat toukkakarvoilla suojettuun kotelokoppaan kaarnankoloon tai jäkäläkasvuston alle. Kotelovaihe kestää 3–4 viikkoa.

## Ravintokasvi
Toukka syö puiden oksilla kasvavia viherleviä ja jäkäliä. Kasvatuksessa se kelpuuttaa myös kuihtuneet kasvinlehdet, mutta niiden kuulumisesta ruokavalioon luonnossa ei ole tietoa.

## Lähteet

## Aiheesta muualla
* Moths and Butterflies of Europe and North Africa 
* Bestimmungshilfe des Lepiforums
Startpage

**Startpage** on anonyymi hakukone. Se saa hakutuloksensa Googlelta. 

Hakukone ei tallenna käyttäjästä mitään tietoja, ei edes IP-osoitetta. Hakukoneelle on myönnetty ensimmäinen European Privacy Seal -merkki, joka takaa palvelun korkean yksityisyyden tason. Hakukoneen tietosuojakäytännön on sertifioinut Certified Secure. Etusivullaan Startpage ilmoittaa olevansa "hakukone, jossa on maailman paras tietosuoja". Startpage sisältää myös Anonymous View -selausominaisuuden, jonka avulla käyttäjät voivat avata hakutuloksia välityspalvelimen kautta anonymisyyden lisäämiseksi.

Startpagen alkuperäinen nimi on Ixquick, mutta nimi muutettiin, koska nimi Ixquick oli liian vaikea muistaa.

## Lähteet
* Protect Privacy, Startpage.com 
* Privacy Policy, Startpage.com 
* Press room, European-privacy-seal.eu 
* Awarded Sealfor Startpage and Ixquick, European-privacy-seal.eu
Westwood Village Memorial Park

**Westwood Village Memorial Park** () on hautausmaa Westwoodin kaupunginosassa, Los Angelesissa, Kaliforniassa. Sen osoite on 1218 Glendon Avenue, Westwood, Los Angeles, CA 90024.

Westwood Village Memorial Park on pienehkö yleinen hautausmaa. Siellä on monen viihdemaailman suuren tähden viimeinen leposija, mutta sinne on haudattu paljon tavallisiakin ihmisiä. Vaikka hautausmaa on yli sata vuotta vanha, sinne oli haudattu vain tavallisia ihmisiä aina vuoteen 1962 saakka. Marilyn Monroe kuoli vuonna 1962 ja hän oli ensimmäinen suuren luokan tähti, joka haudattiin Westwoodiin. Monroen entinen aviomies Joe DiMaggio vastasi Monroen hautajaisjärjestelyistä; hän valitsi hautausmaan, koska Monroen äidin ystävä Grace Goddard (o.s. McKee, 1895–1953) ja Goddardin täti Ana Lower (1880–1948) oli haudattu sinne. Molemmat naiset olivat olleet Marilynin huoltajia tämän ollessa lapsi. Sittemmin hautausmaalle on haudattu myös useita muita suuria tähtiä, kuten Natalie Wood, Dorothy Stratten, Jack Lemmon,Louis Jourdan, Walter Matthau, Billy Wilder, Carroll O'Connor, Don Knotts, Armand Hammer, Burt Lancaster, Dean Martin, Carl Wilson, Peggy Lee, James Coburn, Sammy Cahn ja Buddy Rich. Roy Orbison ja Frank Zappa on myös haudattu sinne, mutta heidän hautojaan ei ole merkitty. Myös Playboy-lehden perustaja Hugh Hefner haudataan sinne.

Westwood Village Memorial Park on valittu *Los Angeles Historic-Cultural Monument* -listalle vuonna 2003.

## Joitakin kuuluisia ja merkittäviä haudattuja

## Galleria

Kuva:Westwood Village Memorial Park Cemetery view to southeast.jpg|Westwood Village Memorial Parkin kaakkoon päin (2005).
Kuva:Marilyn Monroe crypt2.jpg|Marilyn Monroen kryptahauta pohjoisosassa.
Kuva:Westwood Village Memorial Park.jpg|Hautausmaata.


## Lähteet

## Aiheesta muualla

*Westwood Village Memorial Parkin hautausmaan viralliset sivut 
*Westwood Village Memorial Park Seeing Starsissa 
*Westwood Village Memorial Park Find a Graven sivustoilla 
*Westwoodin hautausmaa Hollywood, USA:n sivuilla
Trespassing

**Trespassing** on Adam Lambertin toinen studioalbumi. Levyltä on jo julkaistu single nimeltä "Better Than I Know Myself". Toinen sigle "Never Close Our Eyes" julkaistiin 17. huhtikuuta. Lambert on ollut itsekin mukana sanoituksissa, ja hän on kertonut hänen ex-kumppaninsa, Sauli Koskisen olleen hänen inspiraationsa lähde, joka näkyy myös kappaleiden sanoituksissa. Albumi piti julkaista 20. maaliskuuta 2012, mutta julkaisupäivä siirrettiin toukokuun 15. päivään.

Albumi debytoi Suomen virallisen listan sijalla 2, ja se pysytteli listalla yhteensä 23 viikkoa.

## Kappaleet

## Arvostelut
* Allmusic: 
* Billboard: 86/100
* Entertainment Weekly: B–
* Rolling Stone: 

## Julkaisu

## Lähteet

## Aiheesta muualla
* Trespassing discogs.com -sivustolla
Lihatukki

**Lihatukki** on lihan käsittelyä varten valmistettu, usein erillinen työskentelytaso. Myös kevyempään käyttöön tarkoitettuja, lähinnä paksuja leikkuulautoja muistuttavia lihatukkeja on olemassa.
Ravintolakäytössä on nykyisin myös muovisia lihatukkeja.
Kaarina Suonperä

**Hilkka Kaarina Suonperä** (o.s. **Maaranen**, 10. heinäkuuta 1941 Helsinki – 23. heinäkuuta 2022 Vantaa) oli suomalainen tapakouluttaja, tiedottaja, toimittaja ja televisio- ja radiojuontaja. Hän vieraili kouluissa kertomassa hyvästä käytöksestä ja ruokailutavoista. Suonperä juonsi radiossa puhelintoivekonsertteja ja televisiossa tietokilpailuja. Hän antoi neuvoja etiketin mukaisesta pukeutumisesta, myös tavallisille ihmisille. Suonperä tunnettiin tapakulttuurin kouluttajana ja kasvattajana, mutta myös mieltymyksestään siniseen väriin ja teitittelyyn. Hän toimi Tapaseuran puheenjohtajana parisen kymmentä vuotta.

## Työura

Kaarina Suonperä esiintyi jo 1960-luvulla televisiossa muun muassa Niilo Tarvajärven kanssa Mainos-TV:n kuuluttajana ja useiden tietokilpailujen juontajana. Radiossa Suonperä juonsi pitkään puhelintoivekonsertteja Raimo Lintuniemen kanssa. 1970- ja 1980-luvulla Suonperä toimi Saab-autojen tiedotus- ja suhdetoimintatehtävissä. Sen jälkeen hän hoiti lehdistösuhteita muun muassa Savonlinnan oopperajuhlilla ja Pori Jazzissa.

Suonperä toimi useissa eri hallitus- ja luottamustehtävissä muun muassa Amiedun johtokunnan jäsenenä, Tiedekeskus Heurekan hallituksen jäsenenä, Suomi-Yhtiöiden edustajiston jäsenenä, HOK-Elannon edustajiston jäsenenä ja Tapaseuran puheenjohtajana vuosina 2004–2022.

Suonperä oli koulutukseltaan mainoshoitaja. Hän toimi Vantaan kokoomuslaisena kaupunginvaltuutettuna ja kaupunginhallituksen jäsenenä useita kausia, mutta jäi valitsematta uudelleen vuoden 2012 kunnallisvaaleissa.

## Arvonimet

Tasavallan presidentti myönsi vuonna 2015 Suonperälle kamarineuvoksen arvonimen. Hänelle myönnettiin myös Ammatillisen aikuiskoulutuksen kultainen ansioristi 18. joulukuuta 2007. 

## Tapakulttuurin vaikuttaja ja kouluttaja

Kaarina Suonperä tunnettiin laajasti tapakulttuurin viestin viejänä ja vaikuttajana. Hän vaikutti monen julkisuuden henkilön taustalla ja koulutti muun muassa useita poliitikkoja tapakulttuurin saloihin. Hän neuvoi tapakulttuuriin liittyvistä etikettiasioista, kuten käytöksestä, pukeutumisesta ja edustamisesta. Häntä pyydettiin useampana vuonna kommentoimaan Linnan juhlien etikettiä ja asuja. 

Suonperä kertoi saaneensa kiinnostuksensa tapakulttuuriin auttaessaan lapsena helsinkiläisessä hotelli Klaus Kurjessa emännöinyttä äitiään kattausten teossa. Asuessaan varuskunnassa upseerimiehensä kanssa hän oppi Puolustusvoimien tapakulttuuria sotilasarvoineen ja tervehtimistapoineen.

Suonperä toimi pitkään Tapaseuran puheenjohtajana ja kehitti seuran toimintaa aktiivisesti yhdessä kunniapuheenjohtaja Raili Malmbergin kanssa.

## Yksityiselämä

Suonperä oli naimisissa kahdesti. Suonperän ensimmäinen puoliso vuodesta 1970 oli Hämeen lennoston komentaja, eversti Teppo J. Suonperä. Avioliitto päättyi miehen väkivaltaiseen kuolemaan vuonna 1973. Kaarina Suonperällä oli ensimmäisestä avioliitostaan tytär. Hänen toinen puolisonsa oli liikuntaneuvos Pentti Katainen.

## Lähteet
Ampumahiihdon maailmanmestaruuskilpailut 2012

Ampumahiihdon maailmanmestaruuskilpailut 2012 järjestettiin 1.–11. maaliskuuta Ruhpoldingissa, Saksassa. Kilpailuissa oli 11 eri kilpailukategoriaa. Kaikki nämä vaikuttivat maailmancupin kauden 2011–2012 tilastoihin. Kilpailujen suojelijana toimi Saksan liittokansleri Angela Merkel. 

## Valinta
Kilpailujen järjestäjä valittiin Kansainvälisen ampumahiihtoliiton vuoden 2008 kongressissa Prahassa. Äänestyksessä Ruhpolding voitti Kontiolahden 92% äänisaaliilla. Myös Nové Město na Moravě haki MM-kilpailuja, mutta he vetäytyivät viime hetkillä uskoen Ruhpoldingin olevan liian kova vastustaja. Sen sijaan he saivat seuraavan vuoden MM-kilpailut. Urheilijoista mm. Ricco Groß ja Magdalena Neuner kannattivat Ruhpoldingia kisaisännäksi. 

## Aikataulu
* 1. maaliskuuta (15:30): 2x6 km + 2x7.5 km
* 3. maaliskuuta (12:30): Miesten 10 km sprintti
* 3. maaliskuuta (15:30): Naisten 7.5 km sprintti
* 4. maaliskuuta (13:15): Miesten 12.5 km takaa-ajo
* 4. maaliskuuta (16:00): Naisten 10.0 km takaa-ajo
* 6. maaliskuuta (15:15): Miesten 20 km normaalimatka
* 7. maaliskuuta (15:15): Naisten 15 km normaalimatka
* 9. maaliskuuta (15:15): Miesten 4x7.5 km viesti
* 10. maaliskuuta (15:15): Naisten 4x6 km viesti
* 11. maaliskuuta (13:30): Miesten 15 km yhteislähtö
* 11. maaliskuuta (16:00): Naisten 12.5 km yhteislähtö

## Miehet
### 10 km pikakilpailu

### 12,5 km takaa-ajo

### 20 km normaalimatka

### 15 km yhteislähtö

### 4 × 7,5 km viesti

## Naiset
### 7,5 km pikakilpailu

### 10 km takaa-ajo

### 15 km normaalimatka

### 12,5 km yhteislähtö

### 4 × 6 km viesti

## Sekaviesti (2 × 6 km + 2 × 7,5 km)

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet

## Aiheesta muualla

* International Biathlon Union
Rotterdam Centraal

**Rotterdam Centraal** on päärautatieasema Rotterdamin kaupungissa Alankomaissa.

Asemalla on 13 raidetta, jotka palvelevat Amsterdam–Rotterdam-, Breda–Rotterdam-, Utrecht–Rotterdam- ja HSL-Zuid-linjoja. Lisäksi asemalta on vaihtoyhteydet Rotterdamin metron D- ja E-linjoille sekä kaupungin raitiotieverkostoon. 

## Historia
Asema avattiin 3. kesäkuuta 1847 Rotterdam Delftsche Poort nimellä. Asemarakennus, jonka suunnitteli Sybold van Ravesteyn, avattiin 1957 ja purettiin 2. syyskuuta 2007. Asemarakennus oli jäänyt auttamattomasti pieneksi kasvavien matkustajavirtojen myötä, jonka vuoksi oli tarpeellista rakentaa uusi asema vanhan tilalle. Uusi asema on tarkoitus valmistua vuonna 2013.  

## Kohteet
Yhtenä Alankomaiden neljästä suurimmasta rautatieasemasta asemalta on hyvät yhteydet eripuolille maata. Pääasialliset määränpäät ovat: Amsterdam Centraal, Amersfoort, Apeldoorn, Breda, Capelle aan den IJssel, Deventer, Dordrecht, Delft, Den Haag HS, Den Haag Centraal, Eindhoven, Enschede, Gouda, Groningen, Haarlem, Hengelo, Hoek van Holland (lauttayhteys Harwichiin), Leeuwarden, Leiden, Maassluis, Middelburg, Utrecht Centraal, Venlo, Vlaardingen, Vlissingen, Zaandam, Zwolle.

Lisäksi asemalta on kansainväliset junayhteydet Antwerpeniin, Brysseliin tunneittain sekä Pariisiin viisi kertaa päivässä.

## Lähteet

## Aiheesta muualla

* Rotterdam Centraal
Talking Heads: 77

**Talking Heads: 77** on yhdysvaltalaisen vaihtoehtorock-bändin Talking Heads esikoisalbumi. Se julkaistiin vuonna 1977 ja se oli korkeimmillaan sijalla 97 Billboardin popalbumilistalla. Levyn tunnetuin kappale on Psycho Killer, joka sijoittui singlenä sijalle 92. Vuonna 2003 albumi sijoittui sijalle 290 Rolling Stone -lehden 500 Greatest Albums of All Time -listalla.

## Kappaleet

## Kokoonpano
*David Byrne – kitara, laulu
*Chris Frantz – rummut
*Jerry Harrison – kitara, koskettimet, taustalaulu
*Tina Weymouth – basso

## Lähteet
Nadzeja Skardzina

**Nadzeja Valerjeuna Skardzina** (, , s. 27. maaliskuuta 1985) on valkovenäläinen uransa lopettanut ampumahiihtäjä. Hän on viestin olympiavoittaja sekä normaalimatkan olympiamitalisti ja maailmancupin voittaja.

## Arvokilpailut
Skardzina saavutti pronssia normaalimatkalla Sotšin olympialaisissa 2014. Hän osallistui myös Vancouverin talviolympialaisiin 2010. Ampumahiihdon MM-kilpailuissa 2011 Hanty-Mansijskissa hän sai pronssia 4 × 6 kilometrin viestissä ja sijoittui normaalimatkalla (15 km) neljänneksi. Oslon MM-kilpailuissa 2016 hän oli yhteislähdössä kymmenes. 

Skardzina saavutti kultaa Pyeongchangin olympialaisissa 2018 hankalissa tuuliolosuhteissa käydyssä 4 × 6 kilometrin viesissä hiihdettyään avausosuuden Valko-Venäjän joukkueessa. Yhteislähtökilpailussa hän oli seitsemäs, normaalimatkalla kymmenes ja takaa-ajossa neljästoista. 

## Maailmancup
Maailmancupissa kaudella 2012–2013 Skardzina sijoittui kolmanneksi Pokljukan pikakilpailussa (7,5 km). Kaudella 2013–2014 hän sijoittui Anterselvan takaa-ajossa toiseksi ja Pokljukan pikakilpailussa kolmanneksi. Kaudella 2014–2015 hän oli kolmas Pokljukan yhteislähtökilpailussa. Ensimmäisen voittonsa hän saavutti Östersundin normaalimatkalla kaudella 2017–2018.

Skardzina voitti normaalimatkan maailmancupin kokonaiskilpailun kaudella 2017–2018. Lisäksi hän on sijoittunut nornmaalimatkan kokonaispisteissä neljänneksi kaudella 2013–2014 ja viidenneksi 2014–2015.

Skardzina voitti Euroopan-mestaruuden viestissä Banskossa 2007 ja takaa-ajossa Tjumenissa 2016. Rulla-ampumahiihdon MM-kilpailuissa hän sai nuorten sarjassa 2005 kultaa yhteislähdössä sekä hopeaa pikakilpailussa ja takaa-ajossa. Aikuisten sekaviestissä hän sai pronssia 2006.

Skardzina lopetti uransa ampumahiihtäjänä kesäkuussa 2018.

## Lähteet

## Aiheesta muualla
Josif Pančić

**Josif Pančić** (, 17. huhtikuuta 1814 Ugrinassa, silloinen Itävalta-Unkari, nykyinen Kroatia – 25. helmikuuta 1888 Belgrad) oli serbialainen kasvitieteilijä, joka löysi serbiankuusen vuonna 1875. Häntä pidetään Serbian kasvitieteen isänä.

Pančić opiskeli ensin Zagrebissa ja jatkoi lääketieteen opintoja Unkarin Pestissä, missä hän väitteli tohtoriksi vuonna 1842. Hän työskenteli ensin  lääkärinä ja sitten opettajana Baanaatin alueella, keräsi kasveja ja tutustui alueen kasvillisuuteen. Hän teki lääkärin töitä monilla eri paikkakunnilla, ja tutustui näin maan eri osien kasvistoihin.

Pančićin nimeämien kasvien tieteellisen nimen perässä käytetään nimen jälkeen liittettävää auktorilyhennettä **Pančić**.

## Lähteet
Ron Waterman

**Ron Waterman** (s. 23. marraskuuta 1965) on yhdysvaltalainen entinen vapaaottelija ja showpainija. Hän voitti vapaaottelussa World Extreme Cagefightingin superraskaansarjan mestaruuden voitettuaan titteliottelussa James Nevarezin.

## Lähteet

## Aiheesta muualla
*Ron Watermanin vapaaottelu tilastot
Neopseustidae

**Neopseustidae** on pieni, alkeellisten perhosten heimo ja **Neopseustina**-osalahkon ainoa heimo.

Heimoon kuuluvat perhoslajit lukeutuvat elintavoiltaan kaikkein huonoimmin tunnettuihin perhosiin. Heimoon kuuluu neljässä suvussa yhteensä 13 perhoslajia. Lajien levinneisyys kattaa alueen itäisestä Intiasta Sichuaniin ja Taiwaniin. Lisäksi muutamaa lajia tavataan Etelä-Amerikan eteläosissa. Ne ovat pieniä hämärän aikana tai yöllä lentäviä perhosia.

Siivet ovat verraten leveät ja harvakseltaan suomupeitteiset, minkä vuoksi perhoset muistuttavat jonkin verran verkkosiipisiä. Suuosien ja tuntosarvien rakenne on heimolle tunnusomainen. Perhosen pää on pituuttaan leveämpi ja verkkosilmät ovat huomattavan suuret. Myös chaetosemat ovat hyvin kehittyneet.

Perhosnaaraat laskevat munat ilmeisesti ravintokasvin kasvinosien sisään ja toukkien otaksutaan kovertavan käytäviä kasvien versoihin tai hedelmiin.

Heimon lajien levinneisyys on samankaltainen kuin akebiakasvien heimon levinneisyys, mutta yhteyttä näiden välillä ei ole pystytty osoittamaan.

## Lähteet

## Aiheesta muualla
*Systematics and Zoogeography of the Family Neopseustidae with the Proposal of a New Superfamily (Lepidoptera: Neopseustoidea)
Jääpallon Suomensarja 1956

**Jääpallon Suomensarja kaudella 1955-1956** pelattiin nelilohkoisena. Suomen Palloliitto ja Työväen Urheiluliitto yhdistivät jääpallosarjansa, jolloin osallistuvia joukkueita oli 28. Lohkovoittajat selviytyivät mestaruussarjan karsintoihin karsimaan kahdesta paikasta kauden 1956-1957 jääpallon mestaruussarjaan.

## Sarjataulukko
### Lohko 1

### Lohko 2

### Lohko 3

### Lohko 4

### SM-sarjakarsinta

LrPT ja VPS nousivat mestaruussarjaan, josta putosivat JMP, OTP ja Akilles.

## Lähteet
* Suomen Palloliiton toimintakertomus